ഇന്ത്യയില് നിന്ന് കുവൈത്തിലേക്ക് വിമാനസര്വീസ് നാളെ മുതല് എയര് ഇന്ത്യ എക്സ്പ്രസ് ടിക്കറ്റ് ബുക്കിങ് ആരംഭിച്ചു കുവൈത്ത് സിറ്റി: ഇന്ത്യയില് നിന്ന് കുവൈത്തിലേക്കുള്ള വിമാന സര്വീസുകള് ചൊവ്വാഴ്ച മുതല് സജീവമാകും. ചൊവ്വ, വ്യാഴം ദിവസങ്ങളില് കൊച്ചിയില് നിന്നും ബുധന്, വെള്ളി, തിങ്കള് ദിവസങ്ങളില് കോഴിക്കോട്ടു നിന്നുമാണ് സര്വീസ്. ചൊവ്വാഴ്ച കൊച്ചിയില് നിന്നാണ് എയര് ഇന്ത്യ എക്സ്പ്രസിന്റെ ആദ്യ സര്വീസ്. എയര് ഇന്ത്യ എക്സ്പ്രസ് കുവൈത്തിലേക്കുള്ള ടിക്കറ്റ് ബുക്കിങ് ആരംഭിച്ചു. 250 ദീനാര് മുതലാണ് ടിക്കറ്റ് നിരക്ക്. കുവൈത്ത് എയര്വേയ്സ് ചൊവ്വാഴ്ച ചെന്നൈയില് നിന്ന് ആദ്യ വിമാനം അയക്കും. ബുധന്, വ്യാഴം ദിവസങ്ങളില് കൊച്ചിയില് നിന്നും ഡല്ഹിയില് നിന്നും കുവൈത്ത് എയര്വേയ്സ് സര്വീസ് നടത്തുന്നുണ്ട്. ഇന്ത്യയില് നിന്ന് പ്രതിദിനം 768 സീറ്റുകളാണ് പ്രതിദിനം അനുവദിച്ചിട്ടുള്ളത്. ഇതില് പകുതി കുവൈത്ത് എയര്വേയ്സും ജസീറ എയര്വേയ്സും പങ്കിടും. 50 ശതമാനം സീറ്റുകള് ഇന്ത്യന് വിമാന കമ്ബനികള്ക്കാണ്. മന്ത്രിസഭ അനുമതി ലഭിച്ചതിന് ശേഷം ഒരു യാത്രാവിമാനം മാത്രമേ ഇന്ത്യയില് നിന്ന് വന്നിട്ടുള്ളൂ. വ്യാഴാഴ്ച വെല്ഫെയര് കേരള കുവൈത്ത് കൊച്ചിയില് നിന്ന് ചാര്ട്ടര് ചെയ്ത ജസീറ എയര്വേയ്സ് വിമാനമാണ് 167 യാത്രക്കാരുമായി എത്തിയത്.